Jon Grepstad

**Jon Grepstad** (født 2. juli 1944 i Skien) er en norsk fotograf, fredsarbeider, tidligere informasjonsleder i Norsk språkråd og Språkrådet og nynorskforkjemper. 

## Liv og virke
Grepstad er født i Skien og vokste opp i Gudbrandsdalen og i Rogaland. Han er sønn av læreren Andreas Grepstad (1903–1990) og Ragna Veitebergsbakke (1909–2000) og bror til Ottar Grepstad. Besteforeldrene var gardbrukere i Jølster.

Grepstad studerte språk og litteratur ved Wesleyan University i Middletown i Connecticut, Universitetet i Bergen og Université de Tours i Frankrike. 

Han var i 1972–1973 styreleder for Folkereisning mot krig og var 1974–1977 vitenskapelig assistent i Forsøksrådet for skoleverket. Fra 1979 til 1986 arbeidet han i Nei til atomvåpen. I 1986 blei han informasjonskonsulent i Lærerutdanningsrådet og fra september 1994 informasjonsleder i Norsk språkråd.

Hovedinteressen for foto er landskap og camera obscura-foto, fotografering med hullkamera («pinhole photography»). På engelsk har han skrevet artikkelen «Pinhole Photography – History, Images, Cameras, Formulas», publisert første gang på nettet i 1996. I tillegg til artikler og bøke, blant annetr med egen fotografier, har han også hatt fotoutstillinger.

Siden 1990-åra har Grepstad arbeidet for å styrke stillingen til nynorsk. I 2002 fikk han Noreg Mållags Målblome for arbeidet med målloven. 

I 1996 lanserte han på sitt eget nettsted «Den elektroniske bokhylla», ei samling digitaliserte tekster på landsmål. Samlinga blei i 2002 overtatt av Ivar Aasen-tunet og var en del av grunnlaget for nettbiblioteket der. 

## Arbeid i fredsbevegelsen
Grepstad er militærnekter og gjorde siviltjeneste i 1969–1970. I 1970-åra var han engasjert i fredsbevegelsen i Norge. I 1974–1979 var han medlem av det regjeringsoppnevnte Vernepliktsutvalget, som hadde til oppgave å utrede verneplikts- og militærnekterlovgivingen i Norge. 

I 1978 var Grepstad en av lederne for Aksjon mot nøytronbomba, og i oktober 1979 var han en av initiativtakerne til kampanjen Nei til nye atomvåpen, seinere Nei til atomvåpen. 

## Bibliografi

Bøker:
* *Camera obscura 1992–2022*. Oslo 2023. ISBN 978-82-691870-8-3
* *Nokre notat og notisar*. Oslo 2023. ISBN 978-82-691870-6-9
* *Nokre artiklar, bagatellar og ein song*. Oslo 2022. ISBN 978-82-691870-4-5
* *Hydra. Seksti augnekast og nokre ord*. Oslo 2021. ISBN 978-82-691870-1-4
* *Ferdinand Alois Grobs biletalbum – og våre handlingars utkantvegar*. Oslo 2021. ISBN 978-82-691870-3-8
* *Mirabilia Urbis Romae. Stort og smått i Roma*. Oslo 2021. ISBN 978-82-691870-2-1
* *Gente di Roma. Vandringar under Romas himmel*. Oslo 2019. ISBN 978-82-691870-0-7
* *Italiareiser*. Oslo 2018. ISBN 978-82-993938-9-8
* *Roma Stenopeica. Vandringar med camera obscura i Roma*. Oslo 2018. ISBN 978-82-993938-8-1
* *Roma Stenopeica. Pinhole Wanderings in Rome*. Oslo 2017. ISBN 978-82-993938-7-4
* *Iceland.  Black and White Photographs*. Oslo 2016. ISBN 978-82-993938-6-7
* *Oslo Revisited. Fourteen Pinhole Photographs*. Oslo 2016. ISBN 978-82-993938-5-0
* *Föhr, Svolvær, Hydra. Fifteen Pinhole Photographs*. Oslo 2015. ISBN 978-82-993938-4-3
* *Pinhole Images 1992–2014*. Oslo 2014. ISBN 978-82-993938-3-6
* *Camera Obscura. Ten Pinhole Photographs*. Oslo 2013. ISBN 978-82-993938-2-9
* *Building a Large Format Camera*. Oslo 1996, (revidert utgave 2000). ISBN 82-993938-1-7
* *Krig i vår tid? Forsvar og fredspolitikk i 1980-åra*. Oslo 1979
* *Transarmament Strategies and Civilian Defence for Small Nations*. Oslo 1978 (Konferanserapport, sammen med Berit G. Holm, deler er publisert i *Bulletin of Peace Proposals*, 4, 1978)
* *Bruk av språklaboratorium i vidaregåande skular*. Oslo 1975
* *Mardøla: dokumentasjon og perspektiv*. Oslo 1971

## Referanser